ปวดดีผมปวดฟันรวมปวดหัวกับปวดต้นคอด้วยอ้ะครับ อยากทราบว่าเป็นโรคอะไรหรือป่าวครับบ ควรทานยาอะไรอ้ะครับบ
สวัสดีค่ะ อาการปวดฟัน อาจเกิดจาก-ฟันหัก ฟันบิ่น ฟันแตก-ฟันผุ-ปลายรากฟันอักเสบ ฝีที่ปลายรากฟัน-ฟันคุด-เหงือกอักเสบเมื่อมีอาการปวดฟัน ก็อาจทำให้อาการปวดร้าวไปที่ศีรษะ เกิดอาการปวดหัวตามมาได้ค่ะ แต่ไม่ทำให้เกิดอาการปวดต้นคอหรืออาการปวดฟัน ปวดหัว และปวดต้นคอ อาจเกิดจากคนละสาเหตุก็ได้ โดยอาการปวดหัวและปวดต้นคอ อาจเกิดจากการมีความเครียด มีความดันโลหิตสูง หรืออาการปวดต้นคอ อาจเกิดจากการบาดเจ็บของกล้ามเนื้อ เช่น การนอนตกน สะบัดคอแรง หรือนั่งก้มคอนานๆ เป็นต้นแนะนำว่า หากยังคงมีอาการปวดฟัน ก็ควรไปพบทันตแพทย์เพื่อตรวจรักษาค่ะในเบื้องต้น ควรบ้วนปากด้วยน้ำผสมเกลือบ่อยๆ (ใช้เกลือแกงผสมกับน้ำสะอาด) และควรแปรงให้สะอาดทุกครั้งหลังทานอาหารทุกมื้อใช้ไหมขัดฟันอย่างน้อยวันละ1ครั้ง เป็นต้น สำหรับอาการปวด อาจทานยาแก้ปวดบรรเทาไปก่อน เช่น พาราเซตามอล, ibuprofen (ไอบูโพรเฟน) เป็นต้นหากอาการปวดฟันหายไปแล้ว แต่อาการปวดหัว ปวดต้นคอยังไม่หายไป ก็ควรไปพบแพทย์เพื่อรักษาเช่นกัน ส่วนในเบื้องต้น ก็ควรนั่งทำงานให้ถูกท่าทาง ไม่นั่งก้มคอ หรือนั่งทำงานติดต่อกันนานเกินไป ควรมีการเปลี่ยนอิริยาบทบ้าง นอนหลับพักผ่อนใ้เพียงพอ ไม่เครียด เป็นต้น